**PREVÁDZKOVÝ PORIADOK**

**MULTIFUNKČNÉHO IHRISKA**

**Obec Dolné Zelenice**

**Správca ihriska: Henrich Chynoradský**

**Kontakt: 0915 419 330**

**Čl. 1**

**Úvodné ustanovenia**

1. Multifunkčné ihrisko(ďalej len MI) sa nachádza na parcele č. 310/1 v katastrálnom území obce Dolné Zelenice. Ide o viacúčelové ihrisko s umelou trávou, oplotením, mantinelmi, osvetlením pre loptové hry. Slúži na prevádzkovanie športových aktivít žiakov základnej školy s materskou školou Dolné Zelenice, obyvateľov obce či návštevníkov obce.
2. Vlastníkom MI je obec Dolné Zelenice, Dolné Zelenice č. 107, 920 52 , IČO: 00653942
3. Starosta obce poverí správcovstvom MI zodpovedné osoby, ktoré budú zabezpečovať prevádzku MI. Písomne poverí aj zodpovednú osobu správcovstvom MI počas vyučovania v ZŠ s MŠ Dolné Zelenice za účelom zabezpečenia prevádzky daného objektu.
4. Multifunkčné ihrisko prevádzkuje obec Dolné Zelenice
5. Užívateľom MI sa rozumie osoba, ktorá sa nachádza v priestore MI.

**Čl.2**

**Všeobecné ustanovenia**

1. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať.
2. Na MI je dovolené vykonávať výhradne aktivity, na ktoré je ihrisko určené.
3. MI poskytuje široké možnosti pre rôzne športové aktivity a to najmä: malý futbal, nohejbal, basketbal, tenis, hádzanú.

**Čl.3**

**Organizačné ustanovenia**

1. Prevádzku riadi a za areál zodpovedá správca zariadenia, ktorý areál spravuje. **Bez vedomia správcu je vstup a pohyb po areáli zakázaný!**
2. Každý užívateľ MI je povinný riadiť sa pokynmi správcu. Po neuposlúchnutí jeho pokynov môže byť osoba z MI s okamžitou platnosťou vykázaná. Meno správcu je uvedené na vstupnej brané do areálu parku i v informačných tabuliach obce a na web.stránke obce.([www.dolenzelenice.sk](http://www.dolenzelenice.sk))
3. Športovú, zábavnú, rekreačnú alebo inú povolenú činnosť môže na MI vykonávať každý užívateľ výhradne **na svoje vlastné riziko!**
4. Užívateľ MI je povinný správať sa tak, aby jeho konaním nedošlo k zraneniu, ujme na zdraví, alebo poškodeniu majetku obce. Užívateľ je plne zodpovedný za škody, ktoré vznikli jeho pričinením.
5. Za škody vzniknuté nedodržaním prevádzkového poriadku a všeobecných bezpečnostných pravidiel uvedených na vstupnej bráne do parku zodpovedá osoba porušujúca tieto pravidlá, alebo zákonný zástupca.
6. Vodenie psov a iných zvierat do priestoru MI je **zakázané.**
7. Na MI je zakázaný pohyb na bicykloch a kolieskových korčuliach.
8. V areáli MI je prísny zákaz fajčenia a používania alkoholických nápojov vrátane toxických omamných látok.
9. Deti do 15.rokov musia byť na ihrisku s dozorom rodiča, vyučujúceho, alebo dospelej poverenej osoby.
10. Žiaci základnej školy a materskej školy vstupujú na MI v sprievode učiteľa alebo školou poverenej osoby.
11. Vstup s potravinami, zmrzlinou, nápojmi je na MI zakázaný.
12. Každý užívateľ je v priestore MI povinný udržiavať čistotu a poriadok.
13. V areáli MI je zakázané správať sa hlučne a nespoločensky.
14. Každý užívateľ je povinný používať na MI vhodnú športovú obuv. Zakázané je vstup v štupľových kopačkách, tretrách.

**Čl.4**

**Prevádzkové ustanovenia**

1. Prevádzkové hodiny multifunkčného ihriska:

**Mimo prázdnin a sviatkov:**

**Pondelok : 8.00 – 10.00 – rezervácia pre záujemcov nad 18 rokov**

**10.00 – 14.00 – ZŠ s MŠ**

**14.00 – 17.00 – bezplatné užívanie mládež do 18 rokov**

**17.00 – 21.00 – rezervácia pre záujemcov nad 18 rokov**

**Utorok: 8.00 – 10.00 – rezervácia pre záujemcov nad 18 rokov**

**10.00 – 15.00 – ZŠ s MŠ**

**15.00 – 17.00 – bezplatné užívanie pre mládež do 18 rokov**

**17.00 – 21.00 – rezervácia pre záujemcov nad 18 rokov**

**Streda, Štvrtok – rovnako ako pondelok**

**Piatok: 8.00 – 13.00 – ZŠ s MŠ**

**13.00 – 17.00 – bezplatné užívanie pre mládež do 18 rokov**

**17.00- 21.00 – rezervácia pre záujemcov nad 18 rokov**

**Sobota – nedeľa ,Sviatky a prázdniny**

**10.00 – 14.00 – bezplatné užívanie deti a mládež do 18r.**

**14.00 – 21.00 – rezervácia pre záujemcov nad 18 r.**

1. Prevádzkovateľ si vyhradzuje právo prevádzkové hodiny operatívne upravovať.
2. V prípade nevyužitia MI užívateľmi stanovenými týmto prevádzkovým poriadkom môžu so súhlasom správcu MI využívať aj iný záujemcovia.
3. Užívanie MI je pre deti a mládež do 18 rokov bezplatné.
4. Užívanie MI Základnou školou s materskou školou je bezplatné.
5. Užívanie MI pre užívateľov nad 18 rokov je spoplatnené a to:

* **Individuálne športy - tenis : domáci 2eurá/hod**

**cudzí 3 eurá/hod**

**právnické osoby 10eur/hod**

* **Kolektívne športy - volejbal, basketbal, nohejbal**

**Domáci 5eur/hod**

**Cudzí 7eur/hod**

**Právnické osoby 15eur/hod**

* **Kolektívne športy – malý futbal, hádzaná**

**Domáci 8eur/hod**

**Cudzí 10/hod**

**Právnické osoby 20 eur/hod**

**Príplatok za použitie osvetlenia 2 eurá/ hod**

1. Rezerváciu MI je potrebné dohodnúť s prevádzkovateľom, alebo správcom MI.
2. Úhradu za prenájom MI je potrebné uhradiť na obecnom úrade alebo správcovi na mieste. Správca MI vedie evidenciu o používaní MI a poplatkoch, ktoré mesačne odovzdá do pokladne obce. Peniaze za prenájom použije obec iba na správu a údržbu MI
3. O prevádzke MI je vedená „Záznamová kniha MI“ s rozpisom o využívaní MI (deň, čas od- do, meno a priezvisko užívateľa, zaplatený poplatok na podpis)

**Čl.5**

**Správca ihriska**

1. Povinnosti správcu MI:

* Viesť prevádzkovú knihu s rozpisom o užívaní ihriska
* Odomykať a uzatvárať areál MI
* Dbať o starostlivosť a údržbu ihriska podľa pokynov starostu obce a pokynov prevádzky údržby vydaným zhotoviteľom MI
* Úzko spolupracovať so starostom obce a riaditeľom školy pri zabezpečení prevádzkového poriadku ako i verejného poriadku
* Podieľať sa na organizovaní školských a verejných športových podujatí uskutočňovaných na MI
* Dbať o dodržiavanie pravidiel BOZP
* Bezodkladne informovať starostu obce o vzniknutých škodách na majetku obce
* Starať sa o čistotu okolia ihriska
* Správca za svoju prácu poberá odmenu

**Čl.6**

**Tiesňové volania**

**Telefónne linky pre záchranné služby:**

**112 – tiesňové volanie**

**150- hasičská a záchranná služba**

**155 – záchranná zdravotnícka pomoc**

**158 – polícia**

**Čl.7**

**Osobitné ustanovenia**

1. Právnickej osobe, ktorá poruší tento prevádzkový poriadok, môže starosta obce uložiť pokutu do výšky 6638,78 eura. Takúto pokutu možno uložiť do 2 mesiacov odo dňa, kedy sa starosta obce dozvedel o tom, kto sa priestupku dopustil. Najneskôr však do jedného roka od spáchania konania opodstatňujúceho uloženie pokuty.
2. Fyzická osoba, ktorá poruší tento prevádzkový poriadok, môže starosta obce uložiť pokutu do výšky 33,19 eura. Takúto pokutu možno uložiť do 2 mesiacov odo dňa, kedy sa starosta dozvedel o tom, kto sa priestupku dopustil. Najneskôr však do jedného roka od spáchania konania opodstatňujúca uloženie pokuty.

Čl.8

Záverečné ustanovenia

**Prevádzkový poriadok multifunkčného ihriska bol schválený Obecným zastupiteľstvom obce Dolné Zelenice dňa 25.11.2015 uznesením č.41/2015 a nadobúda účinnosť dňom 25.11.2015**

V Dolných Zeleniciach dňa 25.11.2015 Mgr. Dagmar Jakubcová

Starostka obce